paragraph_text: Bauhaus je engleski post-punk i gothic rock sastav koji je osnovan 1978. godine u Northamptonu. Sastav je uzeo ime po njemačkoj umjetničkoj školi Bauhaus. Njegovo prvotno ime bilo je Bauhaus 1919, ali je iz njega ubrzo izbačena godina osnutka škole. Bauhaus je pionir mračne, depresivne glazbe s jezivom atmosferom i sa svojim scenskim nastupom udario je temelje glazbenom pravcu koji će poslije postati poznat kao gothic rock.